באר גנים

באר גנים הוא יישוב קהילתי שהוקם בתחילת העשור השני של המאה ה-21 על ידי משרד הבינוי והשיכון עבור תושבים שפונו מגוש קטיף בקיץ 2005, במסגרת תוכנית ההתנתקות. היישוב נמצא צפונית לאשקלון. ביישוב פועלים מוסדות חינוך, גני ילדים, בתי כנסת, ומתקנים קהילתיים נוספים. האוכלוסייה מורכבת ברובה ממשפחות דתיות-לאומיות, אך מתגוררות בו גם משפחות מסורתיות וחילוניות שם היישוב מורכב מראשי התיבות של תשעה מיישובי חבל עזה שפונו במסגרת תוכנית ההתנתקות - בדולח, אלי סיני, רפיח ים, גדיד, גן אור, נצר חזני, נווה דקלים, ניסנית ומורג. היישוב הוקם ב־2012 על שטח שנגרע משטחה של אשקלון לשם הקמתו ב־2008. בניין היישוב מעוגן בתוכנית המתאר הארצית למרחב ניצנים, תמ"א 39, המהווה מסגרת תכנונית לפיתוח צפון העיר אשקלון, היישובים ניצן ובאר גנים וכן לפיתוח שמורת הטבע ניצנים, והפיכתה למוקד תיירות. היישוב בנוי בתבנית של 9 אשכולות המונים בסך הכל כ-690 מגרשים, כשבמרכז כל אשכול ממוקמים גני ילדים, בתי כנסת ומועדוני נוער. במרכז היישוב קיימים מבני הציבור המשותפים כגון מתנ"ס, אולם ספורט ובית ספר. בתחילה תוכנן היישוב לכלול 13 מתחמים הכוללים כ-1000 מגרשים, אך בסופו של דבר נבנו רק 9 מתחמים הכוללים כאמור כ-690 מגרשים. על שטחם של 4 המתחמים הנוספים מתוכננת להיבנות בעתיד שכונה של העיר אשקלון. מאז הקמת היישוב ועד שנת 2020, הכניסה אליו הייתה מכיוון כביש 4 דרך צומת ומפגש מסילה מסוכנים. הצומת ומפגש המסילה בוטלו עם פתיחת מחלף אשקלון צפון בשנת 2020 ומאז דרכו הכניסה אל היישוב. כמו כן, באותה עת נפתח כביש הכניסה הצפונית לעיר אשקלון, שמחבר בין אשקלון ובאר גנים. ביישוב פועלת הישיבה התיכונית הקהילתית 'בני יששכר' וכן בית ספר יסודי 'באר גנים'. ראו גם שיקום מפוני גוש קטיף וצפון השומרון קישורים חיצוניים באר גנים (אורכב 10.06.2016 בארכיון Wayback Machine), באתר ועד מתיישבי גוש קטיף הקמת מוסדות ציבור לישובי ההתנתקות בניצן וניצנים, באתר משרד הבינוי סרטון מטקס העלייה לקרקע של היישוב, באתר יוטיוב בקרוב תחל בניית מרכז תרבות ניסנית, כאן דרום, 22 באוקטובר 2017 הערות שוליים